Tisztelt Ügyfelünk!

Az alábbiakban tájékoztatjuk a 2019. január 1-től hatályos adó változásokról. 
1. Személyi jövedelemadó

1. A személyi jövedelemadó mértéke változatlanul 15%. 
2. Változatlanul egy gyermek (illetve a terhesség 91. napjától) havi 10,000 Ft adókedvezmény jár. A kettő gyerekesek adókedvezménye havi 20,000 Ft/eltartottra nő. Három vagy több gyermek esetén havi 33,000 Ft/eltartott adókedvezmény jár. A családi pótlékra jogosult eltartott után jár a kedvezmény, mely megosztható a közös háztartásban élő házastárssal, élettárssal. Amennyiben a teljes kedvezményt a jogosult nem tudja érvényesíteni, akkor a jövedelemből levont 7%-os egészségbiztosítási és 10%-os nyugdíjjárulékból is érvényesítheti.
3. A bérleti díj továbbra is összevonandó jövedelemként adózik, 15 % adót kell utána fizetni. 10% költséghányad vagy a tényleges költségek vonhatók le a bevételből (tételes elszámolásnál az amortizáció is levonható, mely az ingatlan bekerülési értékének 2%-a). A bérleti díjon felül kapott rezsi költség 2019-től nem minősül bevételnek, nem képez adó alapot.
4. Fizetővendéglátás esetén szobánként évente 38,400 Ft adót kell fizetni. 2018-tól a korábbi 1 ingatlan helyett max. 3 ingatlan után is lehet választani.
5. A kamat, árfolyam nyereség adója is 15%. A tartós befektetésként hitelintézettel, értékpapír céggel kötött szerződésben elkülönített befektetések hozama továbbra is adómentes, ha 5 naptári évig nem nyúlnak hozzá. 
6. Változatlanul 20%, maximum 150,000 Ft az adókiutalás az önkéntes pénztárakba magánszemélyként történő befizetések után, a nyugdíj-előtakarékossági számlára befizetések után max. 100,000 Ft. A magánszemély által fizetett nyugdíjbiztosítás után is hasonló kedvezmény vehető igénybe. Együttesen maximum 280,000 Ft-ig. Ennek feltétele, hogy ne legyen adótartozása a magánszemélynek.
7. A következő, béren kívüli juttatások az alkalmazottak mellett a személyesen közreműködő tagoknak is adhatóak, összesen 34,5% teherrel:
· SZÉP kártyán adott: szállás szolgáltatás évi 225,000 Ft-ig, meleg étkeztetés, 150,000 Ft, szabadidő, egészségmegőrzés 75,000 Ft-ig, együttesen évente maximum 450,000 Ft-ig.
8. Az alábbi egyéb juttatások után összesen 40,71% adót kell fizetni: 

· Az évente egyszer adható csekély értékű ajándék (minimálbér 10%-ig),

· A telefonköltség 20%-a után,

· A reprezentáció és az üzleti ajándék után (értékhatár nélkül!), 

· A magánszemélynek nyújtott kölcsön meg nem fizetett jegybanki alapkamat + 5% mértékű kamata után, de 5 évente 10 millió forintnyi lakáscélú hitel meg nem fizetett  kamata mentes.
9.  Megszűnt az alábbi juttatások eddigi kedvező adózása, amennyiben juttatják bérként kell adót fizetni utána:

· 2018-ban fizethető 100,000 Ft készpénzes cafeteria juttatás,

· mobilitási célú lakhatási támogatás

· Erzsébet utalvány,

· Munkahelyi étkeztetés (a cég telephelyén), 

· Iskolakezdési támogatás, csak utalvány formájában adható,

· Iskola rendszerű képzés átvállalt költsége,
· Önkéntes nyugdíjpénztári befizetés,
· Egészség- és önsegélyző pénztári befizetés, 

· Helyi utazási bérlet,
· A visszavásárlási értékkel nem rendelkező betegségbiztosítás díja a minimálbér 30%-áig (kockázati életbiztosítás).
· Lakáscélú hitel törlesztéséhez adott munkáltatói támogatás.
10. Adómentesek az alábbi juttatások:
· Adómentesen adható kulturális és sport szolgáltatásra belépő, bérlet a minimálbér összegéig külön-külön.
· Adómentes a munkáltató által fizetett bölcsődei, óvodai térítés, családi napköziben is.
11. Az egyéni vállalkozói jövedelem utáni adó 9%. Ezen felül a vállalkozásból kivont osztalék után 15% SZJA-t kell fizetni és 19,5% szociális hozzájárulási adót maximum a minimálbér huszonnégyszereséig. 
12. Az egyéni vállalkozó által felvett hitel (pénzügyi lízing) kamata levonható adókedvezményként a 9%-os adóból. A kizárólag üzleti célú eszközök költsége 200,000 Ft-ig a beszerzéskor egy összegben elszámolható.
13. Az egyéni vállalkozó minimum adó alapja a teljes bevétele, az adó ennek 2%-ának 9%-a.

14. A külföldi napidíj 30%-a, de maximum napi 15 euró adómentesen adható.

15. Ingó vagy ingatlan üzletszerű értékesítése esetén összevonandó jövedelemként kell adózni a nyereség után. Ingó értékesítés esetén 600,000 Ft bevételig nem kell vizsgálni az üzletszerűséget.
16. Bármely ingatlan, illetve ingatlanhoz kapcsolódó vagyoni értékű jog nem üzletszerű értékesítéséből származó jövedelem a szerzést követő ötödik évtől kezdve adómentes. 0-5 évig az adóalapba számító összeg évente csökken.

17. 15 Ft/km a saját gépkocsi munkába járásnál elszámolható adómentes költségtérítése. Saját gépkocsinak számít a közeli hozzátartozók tulajdonában álló is. Kiküldetési rendelvény alapján az üzleti célú gépkocsi használat költségtérítése a benzinköltségen túl szintén 15 Ft/km.
2. Járulékok 

1. A 2018. január 1-től érvényes minimál bér 138,000 Ft. A szakképzett alkalmazottaknak és a tagoknak, egyéni vállalkozóknak (legalább középfokú végzettséget igénylő tevékenység esetén) 180,500 Ft a garantált bérminimum. A 2019. évi bér minimumok még nem ismertek.
2. A kifizető által a bérek után fizetendő Szociális hozzájárulás változatlanul 19,5%.
3. A minimum Szociális hozzájárulási adó alap a társas vállalkozás tagoknál és az egyéni vállalkozóknál a ténylegesen kifizetett bér, de legalább a minimálbér (garantált bérminimum) 112,5%-a!!!
4. A társasági tagoknál és az egyéni vállalkozóknál a 8,5%-os egészségbiztosítási és munkaerő-piaci járulék alapja a minimálbér (érettségivel a garantált bérminimum) 150%-a.

5. A magánszemélytől levont nyugdíjjárulék változatlanul 10%, az egészségbiztosítási és munkaerő-piaci járulék 8,5%. 
6. Napi 250 Ft-ot, azaz havi 7,500 Ft-ot kell fizetni a nem biztosítottnak az egészségügyi ellátásra való jogosultsághoz. (Nyugdíjas egyéni vagy társas vállalkozóknak is!)
7. 2019-től megszűnik a 14%-os EHO, helyette 19,5% szociális hozzájárulást kell fizetni az osztalékból, árfolyamnyereségből, vállalkozásból kivont jövedelem után az egyéni vállalkozóknak az SZJA-n felül éves szinten a minimálbér huszonnégyszeresének összegéig (korábban maximum 450,000 Ft-ot). 
8. A béren kívüli juttatások, egyéb juttatások, reprezentáció után is 19,5% szociális hozzájárulást kell fizetni. (lsd. SZJA 7-8. pont kötelezettség része).
9. Megszűnik az öregségi nyugdíjas utáni szociális hozzájárulási, egészségbiztosítási és nyugdíjbiztosítási járulék fizetési kötelezettség, csak 15% SZJA-t kell fizetni az alkalmazotti bérük után. Ezen kifizetések nem alapoznak meg 0,5% nyugdíj emelést a jövőben.
10. Járulék kedvezmény vehető igénybe egyes munkavállalók foglalkoztatása esetén.(Nem kell időarányosítani!):
	Kedvezményezett
	Kedvezmény mértéke
	Meddig

	Szakképzettséget nem igénylő munkakör (FEOR 9.)
	Legfeljebb a minimálbér 9,75%-a
	Nincs korlát

	25 év alatti munkavállaló
	Legfeljebb a minimálbér 9,75%-a
	Nincs korlát

	Tartósan álláskeresők, pályakezdők, anyasági ellátások után (megelőző 275 napból legfeljebb 92 napig munkavállaló) NAV igazolást állít ki
	Legfeljebb a minimálbér 21%-a

Legfeljebb a minimálbér 9,75%-a
	24 hónapig

25-36 hónapig

	Legalább 3 gyerek után családi pótlékra jogosult, hatósági igazolás lesz róla
	Legfeljebb a minimálbér 21 %-a

Legfeljebb a minimálbér 9,75%-a
	36 hónapig

37-60 hónapig

	Megváltozott munkaképességű
	Minimálbér kétszereséig 21%
	Nincs korlát


Megszűnik az 55 év feletti munkavállalók kedvezménye!
3. Szakképzési hozzájárulás, rehabilitációs hozzájárulás
1. A szakképzési hozzájárulás mértéke változatlanul 1,5%, alapja megegyezik a Szociális hozzájárulás alapjával. 
2. A rehabilitációs hozzájárulás, a 25 fő felett a létszám 5% után a minimálbér kilencszeresének megfelelő adót kell fizetni.
4. EVA
1. 2018. december 20-ig lehet utoljára választani. 
2. Az EVA mértéke változatlanul 37%.
3. Az EVA felső határa változatlanul 30,000,000 Ft.

4. Az EVA alanyoknak is le kell jelenteniük a 100,000 Ft-ot meghaladó ÁFA tartalmú kimenő számlákat.

5. Változatlan az a szabály, hogy a kapcsolt vállalkozások közötti számlák után dupla EVA-t kell fizetni!
6. Az osztalék fizetési sorrend már nem kötelező, de nyilván kell tartani, hogy EVA-s időszak osztalékát fizetik-e ki.

7. Illeték
1.  Illeték mentes az egyenes ági rokonokon túl 2014-től a házastársak közötti ajándékozás is.

2. A jóváhagyott osztalék későbbi elengedése illeték mentes 2014-től.
3. Nem kell illetéket fizetni a hitelezők által az adós javára elengedett összeg után.

4. Lakás vásárlás esetén az azt megelőző 3 évben eladott lakás értéke vonható le az illeték alapból.

8.   Gépjármű adó – cégautó adó
1. A tartósbérbe adott személygépkocsi után 2017-től a tulajdonos fizeti a cégautó adót (az eddigi bérbe vevő helyett).

2. Változatlanul, ha nem magánszemély a gépjármű tulajdonosa, akkor cégautó adót kell fizetni. Az adó havi mértéke:

9.   Számvitel
1. 2016-tól változott a beszámoló szerkezete, megszűntek a rendkívüli bevételek és ráfordítások, módosult az osztalék megjelenítése a beszámolóban. 
10. ÁFA ​
1. Az ÁFA általános kulcsa változatlanul 27%. 
2. Az alanyi ÁFA mentesség határa 12 millió forint 2019-től. December 31-ig lehet választani! 

3. Személygépkocsi bérbe vétele (nyílt végű pénzügyi lízing esetén is) a bérleti díj ÁFÁ-jának 50%-a levonható útnyilvántartás vezetése nélkül (útnyilvántartás vezetése esetén több is). Korábbi szerződésekre is.
4. Utalvány kibocsátása esetén, ha a kibocsátáskor már ismert ki és milyen értékű adót kell fizessen a szolgáltatás után, akkor már az utalvány kibocsátásakor ÁFÁ-t kell fizetni.

5. Az exporthoz kapcsolódó fuvarozás 2019-től csak akkor ÁFA mentes, ha közvetlenül az exportáló megbízásából történik a fuvarozás.

6. Az új lakás értékesítése 5%-os körbe került 2016-tól, 2019. végéig. 
7. A személygépkocsi értékesítése ÁFA mentes 2013. április 21-től minden esetben, ha a beszerző nem vonta, vagy vonhatta volna le az ÁFÁ-t amikor vásárolta a járművet.

8. A folyamatosan nyújtott szolgáltatások esetében a teljesítés (ÁFA fizetés) időpontja:

· a teljesítés időpontja a számla kiállításának kelte, ha a fizetési határidő megelőzi az időszak végét, amire vonatkozik a számla,

· a fizetési határidő, amennyiben a fizetési határidő az időszakot követi, de legkésőbb az időszakot követő 60. nap.
9. A számlát a teljesítést követő 15 napon belül ki kell állítani.

10. Ügyfeleinknek a devizában kiállított számlákon MNB árfolyamon kell feltüntetniük Ft-ban a felszámított ÁFÁ-t, ha a számla ÁFA köteles.

11. 2018. július 1-tól online, valós idejű adatszolgáltatást kell adniuk a számlázó programoknak a NAV felé a 100 ezer Ft ÁFÁ-t elérő összegű számlákról. A kézi számlák esetében is adatot kell szolgáltatni a számla kiállítását követő 2 napon belül, ha az ÁFA>500 ezer Ft, 100-500 ezer közötti ÁFA esetén 5 napon belül.
12. A 100 ezer Ft-ot elérő ÁFÁ-t tartalmazó bejövő, költség számlákról is adatot kell szolgáltatni a NAV-nak adószámonként az ÁFA bevallásban.
11. Társasági adó
1. A társasági adó mértéke változatlanul 9 %.
2. A társasági adó alanyok választhatnak csoportos társasági adó alanyiságot, amennyiben a tagok között legalább 75%-os arányú szavazati jogon alapuló befolyás áll fenn. Ebben az esetben nem kell alkalmazniuk a kapcsolt vállalkozások közötti árakra és nyilvántartásra vonatkozó előírásokat a csoportos társasági alanyiság alatti ügyleteikre.
3. A jövedelem minimum (a társaság összes bevételének 2%-a) alapját 2014-től növeli a tagi kölcsön adott évi növekedésének 50%-a és 2015-től a számításnál nem vonható le az eladott áruk és a közvetített szolgáltatások beszerzési értéke.

4. Változatlanul elismert költség a filmalkotás és a látvány-csapatsport támogatása és e mellett az adóból is levonható. 2015-től az adó előleg terhére tehető felajánlás is sport szervezet részére, ami után 7,5% adó visszatérítés jár. A két támogatás együtt nem lehet. Az előadó-művészeti szervezeteket 2019-től már nem lehet így támogatni.
5. A korábbi években felhalmozott veszteség maximum az adott évi adózás előtti eredmény 50%-ig vonható le (az egyéb módosítók után maradó adóalaphoz képest). A 2015-től képződő veszteség 5 évig vihető tovább, a korábbiak 2025-ig. 
6. 2017. január 1-től a felvett hitel (pénzügyi lízing) kamata utáni adó kedvezmény 100 %.
7. A kizárólag magánszemély tulajdonú cégek adott évi új eszköz beszerzései összeghatár nélkül levonhatóak a társasági adó alapjából (a több év alatt elszámolható értékcsökkenési leíráson felül).
8. Energia hatékonyságot szolgáló beruházások, felújítások után 30-45% adókedvezményt lehet igénybe venni. Energetikai auditornál kell kezdeni a tájékozódást.
12. KATA
1. Változatlanul 50,000 Ft/hó közterhet kell fizetnie a főfoglalkozású és 25,000 Ft/hó összeget a mellékfoglalkozású KATA-snak. Választható 75,000 Ft/hó is a főfoglalkozásúnál, hogy a nyugdíjalapnál 158,400 Ft legyen figyelembe véve (50,000 Ft/hónál csak 94,400 Ft). 
2. Évi 12 millió Ft bevétel feletti részre kell csak plusz 40% adót fizetni. Az ÁFA mentesség határa is 12 millió 2019-től.
3. Akinek az év végén 100,000 Ft-ot meghaladó adótartozása van az kiesik a KATA-ból.
13. KIVA
1. Az adó alapja jelentősen módosult 2017-től. A bruttó bérek és 2019-től a béren kívüli juttatások, a jóváhagyott osztalék és a tőkekivonás az adóalap. További adóalap a pénztár növekménye bizonyos határ felett.

2. 50 fő és 1,000 millió bevétel alatt választható (a kapcsolt vállalkozásokat is figyelembe kell venni).
3. A KIVA adó mértéke változatlanul 13%, ami kiváltja a társasági adót (ami 9%) és a bérek utáni szociális hozzájárulás és szakképzési hozzájárulást (19,5%+1,5%). Itt is érvényesíthetők a szociális hozzájárulás adóalap csökkentő kedvezményei (lsd. 2.10. pont).
14. Helyi adó, innovációs járulék
1. A 2% adó mérték felső határa és az adó alapja változatlanok. A Fővárosban 1,5 millió bevételig mentes a vállalkozó.
2. Az önkormányzat rendeletében kedvezményt állapíthat meg 2019-től az adóévben üzembe helyezett beruházások után.

3. KATA választása esetén az iparűzési adó önkormányzatonként 50 ezer Ft.

4. KIVA választásakor az iparűzési adó alapja a KIVA alap 1,2-szeresében is megállapítható.

15. Különadók

1. A pénzügyi vállalkozások 2019-ben is 6,5% különadót fizetnek, az adóévet megelőző 2. év  kamat és a jutalék eredménye után (a 2009. január előtt létrejött vállalkozások is!). 

2. Pénzügyi tranzakciós illetéket kell fizetni a pénzügyi vállalkozáshoz készpénzben befizetett kölcsöntörlesztés után.

3.  A távközlési adó változatlan 2018-ban.
16. Adózás rendje

1. 2018. július 1-től a 100 ezer Ft-ot elérő ÁFA tartalmú számlák kibocsátásáról és befogadásáról kell mind a két félnek adatot szolgáltatnia a NAV felé. Amennyiben egy ÁFA bevallási időszakon belül több számlából összesen lesz 100 ezer Ft-ot elérő levonható ÁFA, akkor azt nem kell jelentenie a számla befogadójának. 

2. A késedelmi pótlék mértéke jegybanki alapkamat + 5%-ra nő. Kockázatos adózóknál ennek 150%-a.

3. Az év végi adó feltöltés (100 millió feletti előző évi árbevételű adózók esetén), nem megfelelő teljesítése esetén a bírság maximuma 10%-ra csökken.
4. A vállalkozások külföldön vezetett bankszámláit be kell jelenteni a NAV-hoz, először 2018. január 31-ig.
5. A nem KATA-s egyéni vállalkozók adóbevallási határideje május 20-ra változik.
6. A dolgozói munkabér letiltásokat be kell jelenteni a NAV-nak, ezért kérjük, ha ilyet kapnak haladéktalanul küldjék el a bérszámfejtésnek.
7. A NAV iratokat az ismételt kézbesítéstől számított 5. napon kézbesítettnek kell tekinteni. Amennyiben nem veszik át és címzett ismeretlennel tér vissza a levél, akkor is kézbesítettnek minősül és törölhetik az adószámot! 
8. A NAV honlapon célszerű legalább havonta ellenőrizni a saját és a partnerek adószámát. A törölt adószámú adózók számlájának ÁFÁ-ja nem vonható le és nem számolható el költségként a számlájuk!!!
9. Az 1,5 millió Ft-ot meghaladó készpénzes kifizetés esetén a kifizetést teljesítő és az elfogadó is 20% mulasztási bírsággal sújtható az 1,5 millió Ft feletti részre!

10. A készpénz kifizetés NAV felé történő bejelentésének összeghatára a nem kapcsolt vállalkozások esetében 2 millió, kapcsolt vállalkozásoknál változatlanul 1 millió Ft.

11. Kizárólag a NAV által képzett EKAER szám birtokában lehet útdíj köteles járművel az Európai Unióból behozni ill. oda kivinni terméket ill. belföldön nem végfelhasználó részére első adóköteles termékértékesítéshez fuvarozást végezni. Kockázatos termékek esetében minden gépjárműnek kell EKAER szám. 
12. Az új munkavállalókat változatlanul a munkába lépést megelőző napon be kell jelenteni. 2019-től a szakképzettségüket és az azt igazoló okmány számát nem kell jelenteni.
13. Adóperek eseten új, korábban ismert bizonyíték legkésőbb csak a NAV jegyzőkönyvre észrevételként terjeszthető elő, a határozat után, bírósági eljárásban már nem.
A személyi jövedelemadó bevallást már nem készítheti el a munkáltató. Azon ügyfeleinknél, ahol bérszámfejtést végzünk mindenkinek az önadózásra vonatkozó igazolást adunk ki 2019. január 31-ig és amennyiben a munkavállalók kérik, hogy készítsük el helyettük az adóbevallásukat - és az erre vonatkozó adataikat április 20-ig elküldik részünkre - külön díjazás nélkül segítünk elkészíteni azt. A NAV az Ügyfélkapuval rendelkező magánszemélyeknek bevallás javaslatot küld, aminek a jóváhagyásával a bevallási kötelezettségüket teljesíthetik.
Tájékoztatónk általános jellegű és csak a főbb változásokat emeli ki! Amennyiben további kérdései vannak kérem jelezze felénk a szokásos elérhetőségeinken.
Budapest, 2018. december 10.
További jó munkát kívánok:                                             
Szokol Erzsébet

